<classify> Mwandishi wetu SERIKALI ya Ujerumani kupitia Mpango wa Kusaidia Majeshi Rafiki,imekubali kuongeza kipindi cha kutoa misaada kwa Jeshi la Ulinzi la Wananchi waTanzania JWTZ kwa miaka minne zaidi kuanzia mwaka 2021 hadi 2024. Katika hatua hiyo, pamoja na mambo mengine, kupitia mpango huo, itajengahospitali ya eshi yenye kiwango chaLevel 4 mkoani Dodoma. Taarifa ya Ikulu iliyotolewa jana na Mkurugenzi wa Mawasiliano yaRais, Ikulu, Gerson Msigwa, ilisema Balozi wa Ujerumani nchini, Dk. DetlefWäechter, akiwa na ujumbe kutoka Wizara ya Ulinzi na Wizara ya Mambo ya Nje yaUjerumani, alitangaza uamuzi huo jana Ikulu Dar es Salaam alipokutana na RaisJohn Magufuli. Ilisema Dk. Wäechter alisema katika ushirikiano huo, Ujerumani kupitiaTimu ya Ushauri ya Wataalamu wa Kijeshi GAFTAG Ujerumani itaongeza mafunzo navifaa vya ulinzi wa amani, itaendelea kufundisha madaktari wa jeshi na kutoavifaa vya matibabu na kutoa mafunzo ya ulinzi wa amani. Katika ushirikiano wa sasa utakaoishia 2021, kati ya Juni 2017 naMachi 2019, Ujerumani imejenga Hospitali ya Kanda huko Monduli mkoani Arushaambayo imewekewa vifaa tiba vinavyotumia teknolojia ya kisasa na itakayotumiwakama hospitali ya rufaa ikisaidiana na Hospitali ya Jeshi ya Lugalo Dar esSalaam. Ujenzi wa hospitali hiyo uligharimu Sh bilioni 5.947 ambako Sh milioni346.8 kati yake zimetolewa na Serikali ya Tanzania, ilisema taarifa hiyo. Ilisema ufadhili mwingine uliotolewa ni upanuzi na uboreshaji wa Chuocha Sayansi na Tiba cha Lugalo, ujenzi wa karakana za jeshi katika mikoa ya Dares Salaam, Dodoma, Shinyanga na Mwanza. Nyingine ni ujenzi wa idara yadharura ya Hospitali Kuu ya Jeshi Lugalo, ujenzi wa mabweni ya wanafunzi katikaHospitali ya Kanda iliyopo Bububu Zanzibar, uboreshaji wa hospitali za kandazilizopo Zanzibar, Mbeya, Mwanza na Tabora, msaada wa magari na vifaa tiba. Ilisema, Rais Magufuli ameishukuru Ujerumani kwa kuendeleza na kuukuzauhusiano na ushirikiano na Tanzania na amemhakikishia Balozi Wäechter kuwaSerikali ya Tanzania itahakikisha misaada yote inayotolewa inaleta manufaayaliyokusudiwa.  <topic>: kitaifa 